open-index/open-wikipedia-markdown huggingface dataset:
Սվետլանա Ալեքսեևա

**Սվետլանա Ալեքսեևա** (, ), գեղասահքի ռուս մարզիչ, նախկինում՝ խորհրդային գեղասահորդուհի, ԽՍՀՄ գավաթի կրկնակի հաղթող։ Միջազգային կարգի ԽՍՀՄ սպորտի վարպետ, Ռուսաստանի վաստակավոր մարզիչ։

## Կարիերա

մինի|ձախից|Սվետլանա Ալեքսեևան (ծայրից՝ աջ) աղջկա՝  Ելենա Կուստարովայի (ձախից) և սաների՝  Եկատերինա Բոբրովայի ու Դմիտրի Սոլովյովի հետ (2010)

Սվետլանա Ալեքսեևան ավարտել է այժմյան Ռուսաստանի պետական ֆիզիկական կուլտուրայի, սպորտի և զբոսաշրջության պետական ինստիտուտը։ Նրա պարընկերն է եղել Ալեքսանդր Գրիգորևիչ Բոյչուկը, իսկ մարզիչը՝ Վիկտոր Իվանովիչ Ռիժկինը։

Մարզական կարիերայի ավարտից հետո աշխատում է որպես գեղասահքի մարզիչ։ Մասնագիտանում է պարեր սառույցի վրա ձևում։ Տարբեր ժամանակներում Սվետլանա Ալեքսեևան մարզել է այնպիսի պարային զույգերի, ինչպիսիք են՝ Սվետլանա Լյապինան և Գեորգի Սուրը, Ելենա Ռոմանովսկայան և Ալեքսանդր Գրաչևը, Անաստասիա Պլատոնովան և Ալեքսանդր Գրաչևը, Եկատերինա Ռյազանովան և Ջոնաթան Գուրեյրոն, Մարիա և Եվգենի Բորունովները։

Ներկա պահին Սվետլանա Ալեքսեևան աղջկա և նախկին սանուհու՝ Ելենա Կուստարովայի հետ միասին  աշխատում է Մոսկոմսպորտի «ՄԴ №2»-ում  («Մեդվեդկովո» սպորտային կոմպլեքսի սառույց)։

## Սպորտային ձեռքբերումներ

* ԽՍՀՄ գավաթ՝ 1974 (Չելյաբինսկ) — 3-րդ հորիզոնական, 1973 (Զապորոժյե) — 1-ին հորիզոնական, 1972 (Գլազով) — 2-րդ հորիզոնական, 1971 (Ուֆա) — 1-ին հորիզոնական, 1969 (Ուֆա) — 2-րդ հորիզոնական,
* ԽՍՀՄ առաջնություն պատանիների կարգում՝ 1970 (Բարնաուլ) — 1-ին հորիզոնական։

## Ծանոթագրություններ

## Արտաքին հղումներ

* Биография на сайте Василия Соловьёва

Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Ռուս մարզիկներ
Կատեգորիա:Ռուս գեղասահորդներ
Կատեգորիա:ԽՍՀՄ վաստակավոր մարզիչներ
Թափառախումբը գնում է երկինք

**Թափառախումբը գնում է երկինք** (), խորհրդային լիամետրաժ գեղարվեստական կինոնկար։ Նկարահանվել է 1975 թվականին, ռեժիսոր Էմիլ Լոտյանուի կողմից, Մաքսիմ Գորկու «Մակար Չուդրա» պատմվածքի հիման վրա։ 1976 թվականին ԽՍՀՄ կինովարձույթի առաջատարն էր, այն դիտել են 64,9 միլիոն հանդիսատեսներ։

## Սյուժեն
Ֆիլմի գործողություններն ընթանում են XX դարի սկզբին՝ Անդրկարպատներում, Տիսա գետի հովտում։ Այն պատմում է երիտասարդ ու հպարտ ձիագող Լոյկո Զոբարի և գեղեցկուհի գնչուհի Ռադայի սիրո մասին։ Չնայած, որ նրանք սիրում են միմյանց, սակայն կարծում են, որ ընտանեկան կյանքը դա մի շղթա է, որով կաշկանդվում է իրենց ազատությունն ու անկախությունը։ Լոյկոն հանդիպել էր Ռադային, երբ վիրավոր էր, իսկ Ռադան գտել ու բուժել էր իրեն։ Հետո նրանք կրկին հանդիպեցին, երբ Լոյկոն գնչու Բուչայի հետ գնաց գնչուների թափառախումբ, որտեղ ապրում էր Ռադան։

Տեղացի կալվածատեր, ազնվական Անտոլ Սիլադին նույնպես սիրահարվել էր Ռադային, երբ պատահաբար փողոցում հանդիպել էր նրան։ Սակայն Ռադան բոլորի ներկայությամբ մերժել էր նրան, որի պատճառով ազնվականը նախատինքով անիծել էր գնչուհուն։

Ձիագող Լոյկոն հանդուգն էր ու հաջողակ իր արհեստում։ Նա հաջողությամբ կատարում է Ռադայի ցանկությունը և գողանում է սպիտակ հովատակը։ Սակայն դրանով նա իր վրա է ուղղում իշխանությունների ցասումը։ Լոյկոյի հայրը իր մոտ եկած ժանդարմներին մատնում է որդու տեղը։ Իշխանությունները Լոյկոյին դատապարտում են մահվան, սակայն նա կարողանում է փախչել՝ կորցնելով օգնության եկած ընկերոջը։ Նա հասնում է Ռադայի հեռացող թափառախմբին և Ռադային նվիրում սպիտակ հովատակը։ Ռադան գետի ափին գիշերում է Լոյկոյի հետ։

Ֆիլմի վերջում Լոյկոն, չնայած ծեր գնչուհու մռայլ գուշակությանը, ընկերոջ հետ գալիս է Ռադայի թափառախումբ՝ խնդրելու նրա ձեռքը։ Մինչ այդ Ռադան պայման էր դրել Լոյկոյի առջև, որ նա ողջ թափառախմբի ներկայությամբ պետք է ծնկի գա իր առջև, որը սակայն Լոյկոյի համար ստորացուցիչ էր և նա ընդդիմանալով Ռադայի պահանջին, դաշույնով հարվածում է Ռադային ու սպանում։ Ռադայի հայրը՝ Դանիլոն, տեսնելով այդ ամենը, դանակով հարվածում է Լոյկոյին և սպանում նաև նրան։

## Դերասանական կազմ

## Նկարահանող խումբ

## Պարգևներ ու մրցանակներ
* 1976 թվականին արժանացել է Սան-Սեբաստիանի կինոփառատոնի գլխավոր մրցանակին՝ «Ոսկե խեցի»։
* 1977 թվականին ստացել է Բելգրադի «Fest-77» միջազգային կինոփառատոնի դիպլոմը՝ լավագույն ռեժիսուրայի համար։
* 1977 թվականին ստացել է Պրահայի միջազգային կինոփառատոնի դիպլոմը, որպես լավագույն ֆիլմ։
* 1978 թվականին Փարիզում ստացել է ֆիլմերի տեխնիկական մրցույթի պատվավոր դիպլոմը՝ UNIATEC կոնգրեսի շրջանակներում։
* 1976 թվականին «Советский экран» ամսագրի հարցումներով Սվետլանա Տոման ճանաչվել է լավագույն դերասանուհի։

## Երաժշտական համարներ
Ֆիլմում հնչում են դեռևս 1930-ական թվականներից հայտնի «Маляркица», «Дывес и рат», «Яблоко», «Нанэ цоха» և այլ երգեր, որոնք կատարում են Մոսկվայի «Ռոմեն» երաժշտական դրամատիկական թատրոնի գնչու երգիչները։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Կատեգորիա:Մաքսիմ Գորկու ստեղծագործությունների էկրանավորումներ
Կատեգորիա:Ռուսական ֆիլմեր
Կատեգորիա:1970-ականների խորհրդային ֆիլմեր
Կատեգորիա:Խորհրդային մելոդրամա ֆիլմեր
Անտառային էստրադայում

**«Անտառային էստրադայում»** (), խորհրդային նկարված մուլտիպլիկացիոն ֆիլմ՝ ստեղծված 1954 թվականին ռեժիսոր Իվան Ակսենչուկի կողմից Սերգեյ Միխալկովի «Զգույշ թռչունները» () և «Նապաստակը հարբած ժամանակ» () առակների մոտիվներով։ Մուլտֆիլմում անտառի կենդանիներն ըստ ավանդության ծաղրում են մարդկային արատները։

## Սյուժե
Բադաքլորն իր օգնականների հետ անտառային էստրադայում ներկայացում է կազմակերպում կենդանիների համար։ Նա բեմից պատմում է առակներ անտառի բնակիչների մասին։ Առաջին առակն արջի մասին է, որի վզին առաջանում է չիբան, և նրա ջերմությունը բարձրանում է։ Բժիշկ թռչունները խորհրդակցություն են կազմակերպում, բայց այդպես էլ ընդհանուր եզրակացության չեն գալիս, թե ինչպես օգնեն Արջին։ Բարեբախտաբար մոտակայքով թռչում էր մեղուն, որը կծում է արջի վիզը։ Վերքը կորչում է, և արջն ապաքինվում է։ Երկրորդ առակը նապաստակի մասին է, որը հարբած տուն վերադառնալիս ընկնում է առյուծ ճանկը։ Սակայն ի ծնե խորամանկությունն ու սրամտությունը Շլդիկին օգնում են փրկվել։

## Ստեղծողներ

* *Ստեղծողների ցանկը կազմվել է ըստ մուլտֆիլմի տիտրերի։*

## Վերահնչյունավորում
2001 թվականին մուլտֆիլմը վերականգնվել է ու նորից հնչյունավորվել «Студия АС» և «Детский сеанс 1» ընկերությունների կողմից։ Նոր տարբերակում ամբողջովին փոխվել է ֆոնոգրաման, հնչունավորմանը մասնակցել են ժամանակակից դերասաններ, տիտրերում փոխվել են հնչունային ռեժիսորի և հնչունավորման դերասանների անունները։ Վերահնչյունավորումը խիստ բացասական է գնահատվել ինչպես հեռուստադիտողների մեծ մասի, այնպես էլ պրոֆեսիոնալ միության անդամների կողմից։ Վերականգնման որակը նույնպես երբեմն քննադատության է արժանացել։

## Վերաթողարկում
Մուլտֆիլմը պաշտոնապես թողարկվել է DVD սկավառակով «Союз-видео» ընկերության կողմից «Տոնական մուլտհամերգ» () հավաքածուում։ «Անտառային էստրադայում» մուլտֆիլմից բացի հավաքածուում ընդգրկվել են ևս յոթ մուլտֆիլմեր՝ «Ուղիղ երեքն անց տասնհինգ...» (), «Գարնանային մեղեդիներ» (), «Փոքրիկ նավակը» (), «Մաշենկայի համերգը» (), «Երաժիշտ այծը» (), «Որտե՞ղ եմ ես նրան տեսել» (), «Օտար ձայն», ()։

* Ձայն – Ռուսերեն Dolby Digital 1.0 Mono,
* Տարածաշրջանային կոդ – 0 (All),
* Պատկեր – Standart 4:3 (1,33:1),
* Գույն – PAL,
* Փաթեթավորում – Կոլեկցիոն հրատարակություն,
* Տարածող – «Союз-видео»։

## Արձագանքներ
Ակսենչուկի արվեստում կարելի է առանձնացնել երեք ժանրային «ալիքներ»... Երկրորդ ուղղությունըն սատիրան է։ Մի ժանր, որը կարևորագույնն է 1960-ական թվականների մուլտիպլիկացիայի համար։ Ակսենչուկը փորձել է այդ նյութերը դեռ 1950-ականներին։ «Անտառային էստրադայում», «Չվերթ համար 13», «Ձեր առողջությունը», «Դրախտ խրճիթում», «Ապրում էին պապն ու տատը»… Ակսենչուկի բազմաթիվ հեքիաթային ու պլակատային ֆիլմերում առկա է երգիծական տարրը (հիշենք թեկուզ «Ջրահարսի» նախաբանը)։ Եվ, իհարկե, այդ ցանկում են սյուժեները «Պատրույգ» կինոամսագրի համար։

## Ծանոթագրություններ

## Արտաքին հղումներ
* 
* 

Կատեգորիա:1954 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ակսենչուկի մուլտֆիլմեր
Կատեգորիա:Խորհրդային մուլտֆիլմեր
Քաղցր հեքիաթ

**«Քաղցր հեքիաթ»** (), խորհրդային մուլտֆիլմ հրուշակեղենի խանութում խաղալիքների ունեցած արկածների մասին։ Նկարահանվել է 1970 թվականին Վլադիմիր Դեգտյարյովի կողմից։ Նրա ճանաչողական ֆիլմերից մեկն է, որ հասցեագրված է ամենափոքրերին։ Ուրախ և զվարճալի ձևով պատմվում է հրուշակեղենի արդյունաբերության մասին։

## Սյուժե
Մուլտֆիլմի գլխավոր հերոսը փոքրիկ ու շատ ագահ վիշապիկն է։ Նա ուտում է իր տան բոլոր ուտելիքներն ու գնում արջուկի ծնունդը։ Նրա տուն գնալով բոլոր հյուրերից առաջինը՝ վիշապիկն սկսում է ուտել արջուկի բոլոր քաղցրավենիքները և նրան նույնիսկ նվեր չի տալիս։ Երբ վիշապիկն ուտում է այն ամենը, ինչ կարող էր, արջուկի մյուս հյուրերի հետ հեռուստացույցի միջով գնում է հրուշակեղենի գործարան։

Այնտեղ վիշապիկն ամբողջությամբ կորցնում է ինքնավերահսկողությունն ու սկսում ուտել բոլոր քաղցրավենիքները, բայց չի հաշվարկում իր ուժերն ու ընկնում է շոկոլոդով տաշտի մեջ։ Մնացածները նրան փրկում են՝ չնայելով վիշապիկի ագահությանն ու կոպտությանը։ Դրանից հետո վիշապիկը փոխվում է դեպի լավը։

## Ստեղծողներ

* Մուլտֆիլմի ստեղծողների անունները ներկայացված են ըստ նրա տիտրերի։

## Վերաթողարկում DVD-ով
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում.
* **«Ծննդյան օր»**, «Սոյուզմուլտֆիլմ», տարածող՝ «Союз», սկավառակում ընդգրկված մուլտֆիլմեր՝ «Ծննդյան օր» (, 1959), «Տատիկի ծննդյան օրը» (, 1981), «Նվեր ամենաթույլի համար» (, 1978), «Քաղցր հեքիաթ» (, 1970), «Պոնին վազում է շրջանով» (, 1974), «Հենց այնպես» (, 1976), «Այսօր ծնունդ է» (, 1966), «Ծղրիդ Կուզյայի արկածները (պատմություն առաջին)» (, 1990), «Ծղրիդ Կուզյայի արկածները (պատմություն երկրորդ)» (1991), «Կախարդական դեղ» (, 1982), «Лошарик» (1971), «Յոլա կտանի» (, 1981):

## Ծանոթագրություններ

## Գրականություն
*  В том числе «Сладкая сказка» — с. 33.

## Արտաքին հղումներ
* 
* «Քաղցր հեքիաթը» Հայրենական մուլտիպլիկացիայի հանրագիտարանում («Алгоритм», 2006)
* «Քաղցր հեքիաթ» մուլտֆիլմը Genrikh Sapgir կայքում («РГГУ», 2003)
* Քաղցրակեր վիշապիկի երգը

Կատեգորիա:1970 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր վիշապների մասին
Կատեգորիա:Վլադիմիր Դեգտյարյովի մուլտֆիլմեր
Վիլլեմստադ

thumb|Լողացող կամուրջը Վիլլեմստադում
**Վիլլեմստադ**, մեծ քաղաք Կյուրասաո վարչական կենտրոնում։ Բնակչությումը 58000 մարդ (2003 թ.), իսկ քաղաքական ագլոմերացիան հասնում է մինչև 130 հազ.:

Հոլանդացիները Կարիբյան կղզիների գեղեցիկ բնական նավահանգստում ստեղծեցին առևտրային բնակավայր 1634 թվականին։ Հետագա դարերի ընթացքում քաղաքը տնտեսապես աճեց և զարգացավ։ Քանի որ կղզու տնտեսությունը ծաղկում էր, այդ փաստը գրավում էր նիդերլանդացի և հրեա առևտրականների ուշադրությունը, և քաղաքը դարձավ հզոր առևտրական կենտրոն շատ գեղեցիկ առանձնատներով և բիզնես շրջաններով։

Ժամանակակից քաղաքը իր մեջ է կրում մի քանի պատմական շրջաններ, ճարտարապետական կոթողներ որոնք իրենց մեջ են արտահայտել ոչ միայն եվրոպական ոճի էսքիզներ այլ նաև նիդերլանդներից այստեղ բերված ոճը։

Քաղաքի կենտրոնը կիսում է երկու մեծ շրջաններ ՝ Պունդան արևելյան մասում և Օտրոբանդան արևմտյան մասում։ Հիասքանչ ափամերձ տարածքի ողջ երկայնքով տեղակայված են XVIII-XIX դարերի վաղեմություն ունեցող նիդերլանդական բնակավայրեր, որոնցում այժմ տեղակայված են սրճարաններ, առևտրի կենտրոններ և այլ ժամանցի վայրեր։ Հին քաղաքներ կապված են երկու կամուրջով Կոնինգին-Յուլիանաբրյուգ (բարձրությունը կազմում է 50 մետր) և Կոնինգի-Էմմաբրյուգը ՝ հետիոտնային կամուրջը՝ հատուկ կառուցված է նավերի երևեկությանը չխանգարելու համար։ Նավահանգստում կա լողացող շուկա։

Պունդաի հյուսիսային մասում ձգվում է հին հրեական շրջան Սխարլոն։ Այնտեղ է գտնվում տարիքով երկրորդ սինագոգը (հնագույն տներ) ՝ Միկվա-Իսրաել-Էմանուէլը (XVII դար), և նունպես հին գերեզմանոց Բեթ-Հեյմը, իր ոչ մեծ ներքին թանգարանով։

Ֆորտ-Ամստերդամը (1635 թվական) նավահանգիստը, որից էլ սկսել է զարգանալ քաղաքը, այս օրերին դեռևս թույատրվում է այս տարածք մուտք գործելը։ Սա համարվում էր Նիդերլանդական Անտիլների նստավայրը։

Քաղաքում կան բազմաթիվ թանգարաններ՝ Կյուրասաոի թանգարանը, Ծովային թանգարանը, Ֆորտ-Ամստերդամի եկեղեցական թանգարանը և Կուրա-Խուլանդի թանգարանը։ 1948 թվականին հրեա և արաբ ժողովուրդների միջև ծագեց վիճաբանություն, որը բերեց մեծ անկարգության, որն էլ վերածվեց սպանդի, որի ընթացում էլ մահացավ մեկ մարդ։

1977 թվականին քաղաքը և նավահանգիստ Վիլլեմստադը գրանցվեց ՅՈՒՆԵՍԿՕ-ի համաշխարհային ժառանգության ցուցակում։

## Ծանոթագրություններ

Կատեգորիա:1634 թվականին հիմնադրված բնակավայրեր
Կատեգորիա:Նիդերլանդական Անտիլներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Նիդերլանդներում
Արջային պատմություն

**Արջային պատմություն** (, ), 2014 թվականի չիլիական մուլտֆիլմ։ Որպես լավագույն կարճամետրաժ անիմացիոն ֆիլմ արժանացել է Օսկար մրցանակին։ Սա առաջին չիլլիական մուլտֆիլմն է և առաջին լատինաամերիկյան անիմացիան, որ հաղթել է Օսկար մրցանակաբաշխությանը։

## Սյուժե
Ծեր արջը պատմում է իր կյանքի պատմությունը մեխանիկական դիոռամայի միջոցով։ Այլաբանական ձևով ֆիլմը արտացոլում է Աուգուստո Պինոչետի ժամանակաշրջանում տեղի ունեցած իրադարձությունները։

## Պարգևներ

## Ծանոթագրություններ

## Արտաքին հղումներ
*
*Official Punkrobot site 
*Official Trailer

Կատեգորիա:2010-ականների իսպաներեն ֆիլմեր
Կատեգորիա:2014 մուլտֆիլմեր
Կատեգորիա:2014 ֆիլմեր
Կատեգորիա:Իսպաներեն ֆիլմեր
Կատեգորիա:Կարճամետրաժ մուլտֆիլմեր
Կատեգորիա:Մուլտֆիլմեր արջերի մասին
Ճանապարհորդություն երեք ծովերից այն կողմ

**Ճանապարհորդություն երեք ծովերից այն կողմ** (, հինդի՝ परदेसी (Pardesi), այլ անվանումներ՝ «Աֆանասի Նիկիտին», «Օտարականը»), խորհրդային և հնդկական համատեղ արտադրության պատմական գեղարվեստական կինոնկար, որը նկարահանվել է 1958 թվականին։ Այն պատմում է տվերցի վաճառական Աֆանասի Նիկիտինի ճամփորդության մասին՝ համաձայն նրա համանուն նոթերի։ Կինոնկարը առաջին խորհրդա-հնդկական համատեղ աշխատանքն է կինոարվեստի բնագավառում։

## Սյուժեն
1468 թվականին տվերցի վաճառական Աֆանասի Նիկիտինը հասնում է Հնդկաստանի ափերին։ Նրա ճանապարհը երկար էր ու վտանգավոր։ Վոլգայի վրա նրան թալանում են, որի պատճառով նա կորցնում է իր ընկերներին ու բոլոր միջոցները, իսկ մյուս համերկրացիները մահանում են օտարության մեջ։

Հնդկաստանում նա ձեռք է բերում հավատարիմ ընկերներ և սիրահարվում Չամպա անունով աղջկան, սակայն հանգամանքներից ելնելով նա ստիպված էր բաժանվել Չամպայից։ Երկար դեգերումներից հետո նա վերջապես վերադառնում է հայրենիք՝ տպավորված այդ հեռավոր ու հանելուկային երկրից։

## Դերասանական կազմ

## Նկարահանող խումբ

## Երգեր

## Պարգևներ և մրցանակներ
* 1958 թվականին ներկայացվել է Կաննի կինոփառատոնի «Ոսկյա արմավենու ճյուղ» մրցանակին։
* 1958 թվականին արժանացել է Filmfare Awards մրցանակին՝ լավագույն նկարչի աշխատանքի համար (Մ. Ռ. Աչարեկար)։

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Կատեգորիա:Հնդկական ֆիլմեր
Կատեգորիա:1957 ֆիլմեր
Կատեգորիա:1950-ականների խորհրդային ֆիլմեր
Թոնիր նան

[thumb|Թոնիրյան բլիթներ՝ [Օշի շուկայում]]
[thumb|[Ուզբեկստան|Ուզբեկական բլիթները՝ որպես թոնիրհաց]]
**Թոնիր նան, թոնիրյան բլիթներ, թոնիրյան հաց** (, , , , ), միջինասիական ժողովուրդների՝ ղազախների, ղրղզների, ուզբեկների, ույղուրների, տաջիկների և թուրքմենների ավանդական հացը՝ ավանդական վառարանում՝ թոնիրում, բլիթի տեսքով պատրաստված։ Բլիթների բաղադրությունը՝ ցորենի ալյուր, ջուր, դրոժ, կաթ, մարգարին, քունջութի և կակաչի սերմեր։

Սովորաբար ուտում են ինչպես թեյի հետ, այնպես էլ տարատեսակ ուտեստների՝ փլավների, խորովածի, շուրպայի հետ։ Ույղուրները հաճախ առավոտյան ուտում են տաք թոնիր-նան՝ ավանդական էթքենշայ ըմպելիքով, ինչպես նաև կիրառվում է որպես բուտերբրոդ (կայմակով, պանիրով, երշիկով, հալած յուղով, մեղրով և այլն)։

Գոյություն ունեն թոնիր-նանի բազմաթիվ տեսակներ, որոնց բազմազանությունը կապված է պատրաստման եղանակի, բաղադրության, ինչպես նաև ազգային ավանդույթների և բաղադրատոմսերի հետ։

Թոնիրի բլիթների մի քանի տեսակներ, որոնք առկա են Ալմա-Աթա քաղաքում։


Tokach nan.JPG|Տոկաշ-նան *(tokach nan)*
Pitir nan.JPG|*Кіші пәтер-нан* կամ *Патыр-нан*, փոքրիկ *(kichik pitir nan)*
Modern tandoor in Uzbekistan.jpg|Ուզբեկական բլիթները ժամանակակից թոնիրում
Kant near Bishkek 03-2016 img06 market.jpg
Tandoor bread 1.jpg|Թոնիր-նան Ադրբեջանում
Uyghur chon nan.JPG|Чоң нан *(chong nan)*
Узбекский нац. хлеб-Ширмой нон.jpg|Ուզբեկական *Ширмай-нан*
Piece of 'Patir-non'.jpg|Узбекская *Патыр-нан* (կտորներ)


## Տես նաև
* Հաց
* Հացաբուլկեղեն
* Թոնիր
* Լավաշ

## Ծանոթագրություններ

## Արտաքին հղումներ
* Թոնիր-նան
* Թոնրում թխված բլիթներ 
* [Թոնիր նանի [բաղադրատոմս]ը]

Կատեգորիա:Հացամթերք
Կատեգորիա:Ուզբեկական խոհանոց
Լիանոզովո

thumb|250px

**Լիանոզովո**, Մոսկվայի Հյուսիս-Արևելյան վարչական շրջան, ինչպես նաև քաղաքային համայնք։ Շրջանի հյուսիսային հատվածում  է գտնվում Լիանոզովսկու անվան զբոսայգին։

## Պատմություն
right|250px
### Վաղ տարիներ։ Ալտուֆեվո գյուղն ու նրա շրջակայքը
Լիանոզովոյի ներկայիս շրջանում ամենահին հայտնի վայրը **Ալտյուֆեվո** գյուղն է, որի պատմությունն սկսվում է XVI դարից։ Գյուղն ուներ եկեղեցի և մի փոքրիկ շենք, որի բնակիչները հաճախակի էին փոփոխվում։

### Լիանոզովո գյուղ
**Լիանոզովո գյուղ**, որի տարածքում գտնվող շրջանն հիմնադրվել է XX դարի սկզբին՝ արդյունաբերող Ս. Գ. Լիանոզովի նախաձեռնությամբ, ով 1888 թվականին գնել է Ալտուֆեվոյի համայնքն ու կառուցել ամառանոցներ։ Այս ամառանոցներում հանգստացել են շատ հայտնի ընտանիքներ։ Հեղափոխությունից հետո ամառանոցը դարձավ աշխատավորների և գյուղացիների բնակատեղի։ 1960 թվականին շրջանը մտավ Մոսկվայի կազմի մեջ, իսկ 1970-ական թվականներից  այն ամբողջովին քանդվեց, փոխարենը կառուցվեցին բարձրահարկ շենքեր։

## Տրանսպորտ

Lianozovo railplatform Moscow.JPG
Савеловская ЖД в сторону Лианозово.jpg
Flea market moscow 04.jpg
Lianozovo railplatform Moscow-vokzal.JPG
Railway to the Nord Water Station of Moscow.jpg
Lianozovski pr..jpg|Գնացքը մոտենում է Լիանոզովոյի կայարանին

Շրջան մտնող երթուղային տաքսիներն են՝  92, 98, 136, 259, 601, 644, 685, 705, 763, 771, 774, 815, 815կ։

## Ծանոթագրություններ

## Արտաքին հղումներ
* Информационный портал управы района Лианозово 
* Официальный сайт муниципалитета ВМО Лианозово 

Կատեգորիա:Ռուսաստանի բնակավայրեր
Քառասունմեկերորդը (ֆիլմ, 1956)

**Քառասունմեկերորդը** (), խորհրդային գեղարվեստական կինոնկար, որը նկարահանվել է 1956 թվականին՝ Գրիգորի Չուխրայի կողմից, Բորիս Լավրենյովի համանուն վիպակի մոտիվներով։ ԽՍՀՄ-ում ֆիլմը դիտել են 25,1 միլիոն հանդիսատեսներ։ Այն վիպակի երկրորդ էկրանավորումն էր՝ Յակով Պրոտազանովի 1927 թվականի ֆիլմից հետո։

## Սյուժեն
Ֆիլմի գործողություններն ընթանում են Ռուսաստանի քաղաքացիական պատերազմի տարիներին։ Միջինասիական անապատի ավազների վրայով առաջ է շարժվում ծարավից մեռնող ու հոգնած, սպիտակգվարդիականներից հալածված կարմիրբանակայինների ջոկատը, որի ղեկավարն է կոմիսար Եվսյուկովը։ Ջոկատի լավագույն հրաձիգը Մարյուտկան է, որի մարտական հաշվեկշռում կա քառասուն սպանված սպա։ Վերջին մարտի ժամանակ, երբ գրոհել էին քարավանի վրա, նրանք գերի էին վերցրել սպիտակգվարդիական պորուչիկ Վադիմ Գովորուխա-Օտրոկին, ով դիվանագիտական առաքելությամբ ծովակալ Կոլչակի կողմից ուղևորվում էր գեներալ Դենիկինի մոտ։

Կարմիրբանակայինները փորձում են վերադառնալ յուրայինների մոտ՝ միաժամանակ պայքարելով թշնամաբար տրամադրված անապատի դեմ։ Վերջապես նրանք հասնում են Արալի ծովի ափին, որտեղ Մարյուտկան, Գովորուխա-Օտրոկը և ևս մի քանի մարտիկներ մակույկով փորձում են անցնել ծովը։ Սակայն փոթորկի պատճառով բոլորը զոհվում են, իսկ Մարյուտկան, պորուչիկի հետ միասին ափ են դուրս գալիս կղզու վրա։ Նրանք ապաստան են գտնում ձկնորսական հյուղակում և ստիպված էին սպասել այնտեղ։ Այդ ընթացքում նրանք մտերմանում են միմյանց հետ և ի վերջո սիրահարվում։

Որոշ ժամանակ անց կղզուն նավ է մոտենում։ Հասկանալով, որ նավը սպիտակներինն է, Գովորուխա-Օտրոկը վազում է դեպի ափը, բայց Մարյուտկան, ում հրամայված էր պորուչիկին կենդանի չհանձնել, թիկունքից կրակում է իր սիրելիին։

## Դերասանական կազմ

## Նկարահանող խումբ

## Պարգևներ և մրցանակներ
* 1957 թվականին, Կաննի կինոփառատոնի ժամանակ, ֆիլմն արժանացել է ժյուրիի հատուկ պարգևին՝ «Օրիգինալ սցենարի, հումանիզմի և ռոմանտիզմի համար»։
* 1957 թվականին, Էդինբուրգի միջազգային կինոփառատոնում արժանացել է պատվավոր դիպլոմի։

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1956 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր, որոնց գործողությունները տեղի են ունենում անապատում
Կատեգորիա:Խորհրդային մելոդրամա ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1919 թվականին
Կատեգորիա:1950-ականների խորհրդային ֆիլմեր
OGAE

**OGAE** (; ), Եվրատեսիլ երգի մրցույթի ֆան-ակումբ է. Ունի մասնաճյուղեր 37 եվրոպական երկրներում։

Թեև Եվրատեսիլ սկսվել է 1956 թ. OGAE-ն սկսել է միայն 1984 թվականին Ֆինլանդիայում. Բոլոր երկրները, որոնք մասնակցում կամ արդեն մասնակցել են Եվրատեսիլ երգի մրցույթին կարող են ունենալ սեփական OGAE-ն.

## OGAE մասնաճյուղեր
Այս պահին OGAE-ն ունի քառասունհինգ անդամ երկրներ։

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#  (Germany Eurovision Club)
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 24px Rest of the World
# 
# 
# 
# 
# 
# 
# 
# 
# 
# 
# 

## OGAE քվեարկություն
Սկսած 2007 թվականից, ամեն երկրում, որտեղ կա OGAE կազմակերպություն, անցկացվում է **OGAE Poll**: Այս կազմակերպության անդամներ քվեարկում են Եվրատեսիլի երգերի համար, այնուհետև ամեն կազմակերպության բոլոր ձայները ամփոփվում են, և հայտարարվում են Եվրատեսիլ երգի մրցույթի ոճի մեջ (1-7, 8, 10 և 12 միավորներ).

Վերջում ամփոփվում են յուրաքանչյուր OGAE կազմակերպության ձայները և դրանով բացահայտում է Եվրատեսիլի հաղթողը ըստ բոլոր Եվրատեսիլի երկրպագուների կարծիքով։
### Հաղթողներ

## OGAE Second Chance Contest

**OGAE Second Chance Contest** (), իրադարձություն, որը հիմնադրվել է 1987 թվականին և կազմակերպվում է OGAE ակումբների՝ Եվրատեսիլ երգի մրցույթի պաշտոնական ֆան-ակումբների կողմից։ 1987-ին տեղի ունեցած առաջին մրցույթում մրցեցին չորս երկիր։

## OGAE երգի մրցույթ

**OGAE երգի մրցույթ** (), աուդիո իրադարձություն, որը կազմակերպում է OGAE-ն։

## OGAE վիդեո մրցույթ

**OGAE վիդեո մրցույթ** (), վիդեո իրադարձություն, որը նման է OGAE երգի մրցույթին։ Այն տեղի է ունենում OGAE ֆան ակումբների միջև։

Բոլոր OGAE ազգային ակումբները կարող են մասնակցել միայն 12 ամիսների ընթացքում իրենց երկրներում տեղադրված բնօրինակ տեսահոլովակով։ Որևէ սահմանափակում լեզվի ընտրության մեջ չկա։

## OGAE Հայաստան
**OGAE Հայաստանը** () Հայաստանում Եվրատեսիլ երգի մրցույթի պաշտոնական ֆան ակումբն է։

OGAE Հայաստանը հանդիսանում է OGAE International Network-ի՝ Եվրատեսիլ երգի մրցույթի երկրպագուների միջազգային կազմակերպության անդամ։

2007 թվականից սկսած ամեն տարի OGAE Հայաստան պաշտոնական ֆան ակումբը մասնակցում է OGAE International-ի կազմակերպած «Եվրատեսիլ» երգի մրցույթի քվեարկությանը (OGAE Poll-ին), որի ժամանակ OGAE Հայաստանի անդամները քվեարկում են՝ օգտագործելով նույն միավորների համակարգը, ինչպիսին է Եվրատեսիլ մրցույթում։ Կազմակերպությունը ժամանակ առ ժամանակ անցկացնում է նաև ներքին քվեարկություններ՝ երկրպագուների կարծիքով մրցույթում Հայաստանի ներկայացուցչին ընտրելու համար։

### Պատմություն
OGAE Հայաստանը հիմնադրվել է 2006 թվականին՝ Էդգար Բարսեղյանի կողմից, երբ Հայաստանը առաջին անգամ մասնակցեց Եվրատեսիլ երգի մրցույթին։

2013 թվականից OGAE Հայաստան ֆան-ակումբը դարձավ OGAE International Network-ի լիիրավ անդամ։

### Ղեկավար կազմ

### Ընդհանուր խորհուրդ

## Ծանոթագրություններ

## Արտաքին հղումներ
* OGAE Հայաստան
* Եվրատեսիլի պաշտոնական կայք

Կատեգորիա:OGAE
OGAE երգի մրցույթ

**ՕԳԱԵ երգի մրցույթը** (), աուդիո իրադարձություն է, որը կազմակերպում է OGAE-ն.

## Կանոններ
Բոլոր մասնակից OGAE ակումբները ուղարկում են մի երգ այս մրցույթի համար. Երգը պետք է լինի նոր (ոչ ավելի, քան մեկ տարի նրա թողարկումից հետո) և պետք է երգվի երկրի ազգային լեզվով. Երգի ընտրությունը մրցույթի համար OGAE կազմակերպությունները կարող են կատարվել նաև նախընտրական փուլի միջոցով.
Վերջում ընթանում է քվեարկություն երգերի համար, այնուհետև ամեն կազմակերպության բոլոր ձայները ամփոփվում են, և հայտարարվում են Եվրատեսիլ երգի մրցույթի ոճի մեջ (1-7, 8, 10 և 12 միավորներ).
Վերջում ամփոփվում են յուրաքանչյուր մասնակցող ՕԳԱԵ կազմակերպության ձայները և դրանով բացահայտում է OGAE երգի մրցույթի հաղթողը։

## Հաղթողներ

## Հայաստանը OGAE երգի մրցույթում

## Ծանոթագրություններ

## Արտաքին հղումներ
* OGAE երգի մրցույթի պաշտոնական կայք 
* Եվրատեսիլի պաշտոնական կայք
* OGAE Հայաստան

Կատեգորիա:OGAE
OGAE վիդեո մրցույթ

**OGAE վիդեո մրցույթ** (), վիդեո իրադարձություն, որը նման է OGAE երգի մրցույթին։ Այն տեղի է ունենում OGAE ֆան ակումբների միջև։

Բոլոր OGAE ազգային ակումբները կարող են մասնակցել միայն 12 ամիսների ընթացքում իրենց երկրներում տեղադրված բնօրինակ տեսահոլովակով։ Որևէ սահմանափակում լեզվի ընտրության մեջ չկա։

## Մասնակցություն
Մինչ օրս առնվազն մեկ անգամ մրցույթում ներկայացված է եղել 50 երկիր։

### Առաջնելույթ

## Հայաստանը OGAE վիդեո մրցույթում

### Խոսնակներ

## Հաղթողներ
thumb|300px|Քարտեզ, որը ցույց է տալիս յուրաքանչյուր երկրի հաղթանակը OGAE վիդեո մրցույթում մինչեւ 2014 թվականը

### Հաղթողներ ըստ երկրի

### Հաղթողներ ըստ լեզվի

## Տես նաև
* OGAE
* OGAE երգի մրցույթ

## Ծանոթագրություններ

## Արտաքին հղումներ
* OGAE Հայաստան
* Եվրատեսիլի պաշտոնական կայք

Կատեգորիա:OGAE
Լեյլա Սֆեզ

**Լեյլա Սֆեզ** (, ), հրեա-թունիսցի երգչուհի-երգահան, որը 1920-ական թվականներին Թունիսում հայտնի էր որպես Café-chantant (երգող սրճարան) կատարող։ Հանդես է եկել *ma'luf* և *charqui* ժանրերում։

## Կենսագրություն
Լեյլա Սֆեզը ծնվել է 1874 թվականին հրեա-թունիսցիների ընտանիքում։ Հայտնի երգչուհի է դարձել երգելով դասական անդալուսյան ոճով երգեր Թունիսի Բաբ Սուիկա թաղամասի համերգասրահում։ Կատարել է ինչպես տարբեր հեղինակների ստեղծագործություններ, այնպես էլ իր հեղինակած երգերը։ Իր երաժշտական ոճի մեջ է ներգրավել նաև զարմուհուն՝ Հաբիբա Մեսիկային։ Նրան սովորեցրել է երգել և դաշնամուր նվագել։

Սֆեզի երաժշտությունն առաջին անգամ ձայնագրվել է 1910 թվականին Gramophone Company-ի կողմից, որը Թունիսում ձայնագրում էր հրեա կին վոկալիստների։ Նրանց ձայնադարանը Սֆեզին ներկայացնում է *ma'luf* և Մերձավոր Արևելքի երաժշտական կատարումներով։ 1929 թվականին Pathé Records-ը ձայնագրել է Սֆեզի երգերը, այդ թվում` "Hbibi ghab", "Jani el marsoul" և "Emta narja fik":

Ժամանակի ընթացքում Chemmâma քույրերը դարձել են ավելի հայտնի, Սֆեզը թողել է բեմական գործունեությունը, ավելի շատ ժամանակ տրամադրել զարմուհու՝ Հաբիբա Մսիկայի հետ պարապելու համար, որը նույնպես մեծ ճանաչման է հասել։ Ժամանակի այլ հայտնի հրեա երգչուհիներից էին Բանատ Չամաման և Չեյխ Էլաֆրիտը։

## Ծանոթագրություններ

Կատեգորիա:Թունիսցի երգիչներ
Կատեգորիա:Թունիսցի կոմպոզիտորներ
Քեթի Յան

**Քեթի Յան** (, , ), չինացի և ամերիկացի սցենարիստ, ռեժիսոր և պրոդյուսեր։

## Վաղ կյանք
Յանը ծնվել է Չինաստանում և մեծացել է Հոնկոնգում և Վաշինգտոն քաղաքում։ 2008 թվականին մասնագիտական աստիճան է ստացել Փրինսթոնի համալսարանի Վուդրո Վիլսոնի անվան հասարակական և միջազգային հարաբերությունների դպրոցում։ 2014 թվականին ավարտել է Նյու Յորքի համալսարանը՝ ստանալով մասնագիտացման աստիճան բիզնեսի ասպարեզում։ 2016 թվականին ավարտել է Նյու Յորքի համալսարանի Արվեստի դպրոցը։

## Կարիերա
Մինչև կինարտադրությանը անցնելը, Յանը եղել է լրագրող «Լոս Անջելես Թայմս» և «The Wall Street Journal» թերթերի համար Նյու Յորքում, Հոնկոնգում և Շանհայում։

Մի քանի կարճամետրաժ ֆիլմ նկարելուց հետո, Յանը եղել է «Մահացած խոզեր» ֆիլմի ռեժիսորը և սցենարիստը, որն եղել է իր դեբյուտային ֆիլմը և թողարկվել է Շանհայում։ Նա որոշել է նկարել այս ֆիլմը այն բանից հետո, երբ կարդացել է 16000 մահացած խոզերի մաիսն, որոնք խեղդվել էին Հուանպու գետում։ Ֆիլմը մռայլ կատակերգությունը է։ Ֆիլմի ֆինանսավորել են չինացի ներդրողները և այն ունեցել է հրաշալի անձնակազմ, իսկ գործադիր տնօրենն է եղել Ցյա Չժանկեն։ «Մահացած խոզեր» ֆիլմի պրեմիերան կայացել է Սոդենսի կինոփառատոնի ժամանակ և ստացել է հատուկ մրցանակ ժյուրիի կողմից՝ դերասանակն խաղի համար։

2018 թվականի ապրիլից հանդիսանում է Հարլի Քուինի մասնակցությամբ DC-ի ընդարձակ տիեզերք-ի «Գիշատիչ թռչուններ» ֆիլմի ռեժիսորը։ Ֆիլմի սցենարիստն է Քրիստինա Հոդսոնը, իսկ գլխավոր դերակատարներից է Մարգո Ռոբին։ Յանը լինելու է երրորդ կին և առաջին ասիացի կինը, ով լինելու է DC ֆիլմի ռեժիսոր (կամ որևէ այլ սուպերհերոսական ֆիլմի)։ Ֆիլմը թողարկվելու է 2020 թվականի փետրվարի 20-ին։

## Ֆիլմագրություն
### Ֆիլմ

## Արտաքին հղումներ
*

## Ծանոթագրություններ

Կատեգորիա:21-րդ դարի ամերիկացի կին գրողներ
Կատեգորիա:Ամերիկացի կին ռեժիսորներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Անմահը (մուլտֆիլմ)

**«Անմահը»** (), ռուսական մուլտֆիլմ, ստեղծվել է «Պիլոտ» ստուդիայում 2012 թվականին։ «Գունագեղ քարերի սարը» շարքից է։

## Սյուժե
Մուլտֆիլմն ստեղծվել է թաթերի «Անմահ մարդը» հեքիաթի մոտիվներով։ Նման սյուժե գոյություն ունի նաև վրացական և հունգարական բանահյուսության մեջ։ Հեքիաթի վրացական տարբերակն անվանվում է «Հողն իրենն է պահանջում», իսկ նույնատիպ հունգարական հեքիաթի վերնագիրն է «Արքայազնը, ով ուզում էր հավերժ ապրել»։

Մի ժամանակ ապրում էին երկու ընկեր` Նիսանը և Նեմուրումը։ Նիսանը ծանր հիվանդանում է և մահանում։ Դրանից հետո, Նեմուրումն առաջին անգամ լրջորեն մտածելով մահվան մասին, գնում է որոնելու մի երկիր, որտեղ ոչ ոք չի մահանում...

## Հեղինակներ

## Մրցանակներ
* Մուլտֆիլմն արժանացել է Սուզդալում կայացած անիմացիոն ֆիլմերի 18-րդ փառատոնի Գրան Պրի մրցանակին։
* Լավագույն անիմացիոն ֆիլմ անվանակարգում 2012 թվականին դարձել է «Նիկա» մրցանակի դափնեկիր։
* 2014 թվականին առաջադրվել է «Ոսկե արծիվ» մրցանակի` լավագույն անիմացիոն ֆիլմ անվանակարգում։
* Ստացել է Ռուսաստանի կինոգետների և կինոքննադատների գիլդիայի «Սպիտակ փիղ» մրցանակ` լավագույն անիմացիոն ֆիլմ անվանակարգում։

## Ծանոթագրություններ

## Արտաքին հղումներ
* 

Կատեգորիա:2012 մուլտֆիլմեր
Կատեգորիա:Ռուսական մուլտֆիլմեր
Աղվեսն ու գայլը (մուլտֆիլմ, 1936)

**«Աղվես և Գայլ»**, խորհրդային գունավոր տիկնիկային մուլտֆիլմ, որը հիմնված է ռուս ժողովրդական հեքիաթի վրա։ Նկարահանվել է 1936 թվականին Սառա Մոկիլի «Մոսֆիլմում» ստուդիայում։ Խորհրդային կինոյի առաջին ստեղծագործություններից մեկը, ստեղծվել է Պավել Մերխինի երեք գունային մեթոդով։ Մուլտֆիլմը ստեղծվել է 1936 թվականին «Մոսֆիլմ» ստուդիայում և մինչև պատերազմը հաջողությամբ ցուցադրվել է ողջ երկրում։

## Սյուժե
Աղվեսը խորամանկությամբ տատիկից ու պապիկից գողանում է կարկանդակը։ Այն փոխում է հովվի ցլիկի հետ և լծում է ինքնաշեն սայլակը։ Ճանապարհին նա հանդիպում է գայլին, ով խնդրում է իրեն տանել։ Գայլը կոտրում է սայլակի անիվը և մկինչ Աղվեսը վազում է անիվի ետևից, Գայլը ուտում է ցլին։

Ձմռանը պապիկը գնում է ձկնորսության։ Աղվեսը նրանից խորամանկությամբ գողանում է ձուկը։ Երբ Գայլը Աղվեսից խնդրում է ձուկը, նա ասում է այն ինքն է որսացել և խորհուրդ է տալիս նրան՝ պոչով սառցանցքից ձուկ որսալ ։

Մուլտֆիլմի վերջաբանը չի պահպանվել։

## Ստեղծողները
* Սցենարը և բեմադրողը - Ալեքսանդր Պտուշկո
* Նկարիչ - Յու. Պոպով, Ա. Շելապուտինա, Ա. Նիկուլին
* Կոմպոզիտոր - Լև Շվարց
* Օպերատոր - Ֆյոդոր Ֆիրսով
* Տիկինկավար - Վ. Լևանդովսկի, Մարիա Բենդերսկայա
* Տիտկինկերի ձևավորում - Սառա Մոկիլ

## Վերականգնում
Ֆիլմը վերականգնվել է 2011 թվականին Ռուսաստանի Գոսֆիլմֆոնդի գունային նեգատիվ-բնագրից։

Ֆիլմի վերականգնման ժամանակ պարզվեց, որ վերջին գունավոր էպիզոդը չի պահպանվել։ Չհաջողվեց գնտել անգամ սև-սպիտակ պատճենը, բայց պահպանվել էին ձայնագրվածքն ու մոնտաժային թերթը։ Այս ձեռքբերումների շնորհիվ վերականգնման աշխատանքներով զբաղվող մասնագետները վերականգնեցին գունավոր տարբերակը և հեքիաթը համարյա հասցրին ավարտին։

«Սպիտակ սյուներ» արխիվային կինոյի 14 Փառատոն Գոսֆիլմոֆոնդում։

«Սպիտակ սյուներ» արխիվային կինոյի 17 Փառատոն Գոսֆիլմոֆոնդում։

Փառատոն «Սպիտակ սյուներ - 2012» արխիվային կինո Գոսֆիլմոֆոնդում։

## Ծանոթագրություններ

## Արտաքին հղումներ
* 
* 

Կատեգորիա:«Մոսֆիլմ» ստուդիայի մուլտֆիլմեր
Ոսկե մազ (մուլտֆիլմ)

**«Ոսկե Մազ»**, խորհրդային տիկնիկային մուլտիպլիկացիոն ֆիլմ, նկարահանվել է Սվերդլովսկ կինոստուդիայում 1979 թվականին։ Հիմնված է Պավել Բաժովի համանուն հեքիաթի հիման վրա։ Ֆիլմը նկարահանվել է Կազանի «Տասմա» քիմիական գործարանի Ժապավենին։

## Սյուժե
Շատ տարիներ առաջ, երբ անտառը համարյա անանցանելի էր, այնտեղ մտնում էին միայն որսոդները։ Մի անգամ Այլիպ անունով մի երիտասարդ և քաջ որսորդն անտառի լճի ափին տեսավ մի գեղեցիկ աղջկա` անհավատալի ոսկե մազերով։ Բայց երիտասարդը ստիպված էր պայքարել իր սիրո համար, քանի որ մի ամբողջ հարստություն էր հյուսված նրա մազերի մեջ, որոնց չէր ցանկանում հրաժեշտ տալ նրա հայրը` հզոր և դաժան Պոլոզը։

## Հեղինակներ
* Սցենարի հեղինակը - Ալեքսանդր Ռոզին
* Ռեժիսոր - Իգոր Ռեզնիկով
* Օպերատոր և տիկնիկավար -  Վալենտին Բաժենով
* Նկարիչ - Ն. Պավլով
* Կոմպոզիտոր - Վլադիսլավ Կազենին
* Հնչյունային օպերատոր - Վալերի Սուսլով
* Մոնտաժոր - Լ. Պերմյակովա
* Ասիստենտներ - Լ. Բոգդանովիչ, Վ. Լամբերգ, Ա. Սևաստյանով, Տատյանա Մուխլինինա, Ն. Սուբբոտինա, Տ. Սիվաշովա, Յուրի Ուշակովա, Ն. Սերեբրյանիկով, Ս. Սուվորով
* Հնչյունավորել են - Գալինա Դեիկինա, Ա. Գեյզիկ, Վ. Սուխորոսովա, Օլեգ Նիկոլաեվսկի
* Խմբագիրներ - Գ. Բուլատով, Ի. Օրլով 
* Մուլտֆիլմի տնօրենը - Ֆյոդոր Անտոնով

## Հետաքրքիր փաստեր
Մուլտֆիլմի երաժշտությունը Դավիթ Շտիլմանի ղեկավարարած ԽՍՀՄ Գոսկինոյի նվագախմբի կատարումն է։

## Պավել Բաժովի հեքիաթների հիման վրա ստեղծված մուլտֆիլմեր
Պավել Բաժովի 100-ամյակի առթիվ Սլերդլովսկի կինստուդիայի տարբեր ռեժիսորները իր հեքիաթների մուլտիպլիկացիոն էկրանային տարբերակն են ներկայացրել, այդ թվում՝ 
* «Պղնձե լեռան մայրը» (1975 թվական)
* «Սինյուշկայի ջրհորը» (1973 թվական)
*«Մալաքիտե տուփը» (1975 թվական)
*«Քարե ծաղիկը» (1977 թվական)
***«Ոսկե մազ»** (1979 թվական)
*«Խոտային արևմուտք» (1982 թվական)։

## Քննադատություն կարծիք

## DVD տարբերակով հրատարակչություն

* 2007 թվականին մուլտֆիլմը թողարկվեց Բաժովի «Դահանակե տուփը» DVD-ժողովածուի վրա։

## Արտաքին հղումներ
* 
* ТПО կատալոգ «Սոյուզմուլտֆիլմ» 

## Ծանոթագրություններ

Կատեգորիա:1979 մուլտֆիլմեր
Կատեգորիա:Խորհրդային մուլտֆիլմեր
Միսաք Փաշիկյան

**Միսաք Սամվելի Փաշիկյան**, կարատեի հայազգի բազմակի չեմպիոն։

## Կենսագրություն
Միսաք Սամվելի Փաշիկյանը ծնվել է 1983 թվականի հոկոմբերի 28-ին։ 1990-2001 թվականներին հաճախել է Կողբի թիվ 2 միջնակարգ դպրոց։ 2002-2008 թվականներին ընդունվել է Հայաստանի ֆիզիկական կուլտուրայի և սպորտի պետական ինստիտուտի կարատեի մարզչամանկավարժական ֆակուլտետ։ 2002-2004 թվականներին ծառայել է ՀՀ զինված ուժերում։

## Գործունեությունը

## Ծանոթագրություններ

Կատեգորիա:Հայ մարզիկներ
Հաբիբա Մեսիկա

**Հաբիբա Մեսիկա** (ծննդյան անունը` Մարգերիտ Մսիկա, հայտնի է նաև որպես Habiba Msika, Messika, حبيبة مسيكة, ), թունիսցի երգչուհի, պարուհի, դերասանուհի։

Երգչուհի Լեյլա Սֆեզի զարմուհին։

Արագորեն ճանաչման է հասել Հաբիբա («սիրելի») կեղծանունով։ Լինելով խարիզմատիկ երգչուհի և սիրելի դերասանուհի` ընդունվել է բնիկ թունիսյան բնակչության կողմից։ Սելմա Բեքարի «Կրակե պար» ֆիլմը պատմում է Հաբիբա Մեսիկայի գործունեության մասին։

## Կենսագրություն
Մարգերիտ Մեսիկան ծնվել է Թունիսի հրեական թաղամասում, աղքատ ընտանիքում։ Նրա ծնողները՝ Դաիդան և Մեյհանը, մետաղալարերի առևտրով են զբաղվել։ Մեսիկան կարդալ և գրել սովորել է իսրայելական դպրոցում, որտեղ յոթ տարի սովորելուց հետո մորաքրոջ օգնությամբ ուսանել է երգի դասեր, երաժշտության տեսություն և դասական արաբերեն հայտնի կոմպոզիտոր Խեմայիս Թարնանեի և եգիպտական տենոր Հասան Բանանի մոտ։
մինի|Մեսիկայի գերեզմանը Բորգել գերեզմանատանը
Ամուսնացել է իր զարմիկ Վիկտոր Չեթբունի հետ, բայց նրանց միությունը կարճ է տևել։

Մեսիկայի առաջին ելույթը տեղի է ունեցել Լա Մարսայի պալատում, որտեղ հանդիպել է իր Պիգմալիոնին և սիրուն։

## Գործունեություն
1920 թվականից Մեսիկայի կարիերան վերելք է ապրել, նա դարձել է սեքսի խորհրդանիշ և նախաձեռնել է «գիշերվա զինվորներ» երևույթը, մականուն իր հիմնականում երիտասարդ երկրպագուների համար։ Այդ ժամանակահատվածում նա իր սիրելիի հետ մեկնել է Փարիզ, որտեղ նրա միջոցով հանդիպել է Պաբլո Պիկասոյին և Կոկո Շանելին։ 1925 թվականի մարտին Բեն Կալմա թատրոնում խաղացել է Ռոմեո և Ջուլիետ։

1930 թվականի փետրվարի 20-ի առավոտյան նրա նախկին սիրեկան Էլիյահու Միմունին ներխուժել է Թունիսի Ալֆրեդ Դուրան-Կլեյ փողոցում գտնվող Մեսիկայի բնակարան և հարձակվել նրա վրա։ Խոր այրվածքներից Մեսիկան մահացավ հաջորդ օրը։ Նա թաղված է Թունիսի Բորգել գերեզմանոցում։

## Խաղացանկ

## Ծանոթագրություններ

## Արտաքին հղումներ
*10 taboo Arabic songs: Habiba Msika

## Աղբյուրներ
* 
* 

Կատեգորիա:Բեմական կեղծանուններ
Կատեգորիա:Թունիսցի դերասանուհիներ
Կատեգորիա:Թունիսցի երգչուհիներ
Կատեգորիա:Հրդեհից մահացածներ
Կատեգորիա:Սպանված դերասանուհիներ
Կատեգորիա:Սպանվածներ
Աստղային դեսանտ։ Մարսի դավաճանը

**Աստղային դեսանտ. Մարսի դավաճանը** (), լիամետրաժ համակարգչային ֆիլմ, նկարահանված է անիմե ոճով։ Թողարկվել է 2017 թվականին, «Ներխուժում» մուլտֆիլմի ուղղակի շարունակությունն է։

Գլխավոր դերերը հնչյունավորել են Կասպեր Վան Դինը և Դինա Մեյերը, որոնք նկարահանվել են Պաուլ Վերհուվենի «Աստղային դեսանտ» ֆիլմում։
Ամերիկյան կինոասոցիացիայի վարկանիշների համակարգի ռեյտինգային նշանակումն R է, ինչը նշանակում է, որ ֆիլմը դիտելիս 16-ից ցածր անձանց համար պետք է հասուն մարդկանց ներկայություն։

## Սյուժե
«Ներխուժում» ֆիլմի իրադարձություններից հետո գեներալ Ջոնի Ռիկոյի կոչումն իջեցվում է մինչև գնդապետ, և ուղարկվում է Մարսի արբանյակ` երիտասարդ զինվորներին նախապատրաստելու համար։ Ի դժբախտություն Ռիկոյի` այս երիտասարդ զինվորներն իր մոտ վերապատրաստում անցած զինվորներից վատագույնն են։ Քանի որ Մարսը պատերազմական գոտիներից հեռու է, մոլորակի բնակիչները անակնկալի են գալիս սարդակերպերի հարձակումից։ Ռիկոն նորեկների իր խմբի հետ պետք է հետ մղեր հարձակումը։ Միևնույն ժամանակ ամերիկացի օդաչու Էմի Սինփը ցանկանում էր ոչնչացնել մոլորակը և մեղքը գցել Ջոնիի ընկեր, հետախուզության նախարար Կարլ Ջենկինսի վրա։

## Դերերը հնչյունավորել են
* Կասպեր Վան Դին՝ գնդապետ Ջոն Ռիկո, Մարսում բջջային հետևակի հրամանատար
* Դինա Մեյեր՝ Դիզզի Ֆլորես, հայտնվում է Ջոնիի հալյուցինացիայի տեսքով
* Ջասթին Դորան՝ Կարլ Ջենկինս, հետախուզության նախարար, Ջոնիի դպրոցական տարիների ընկերը
* Լյուսի Քրիստիան՝ Կարմեն Իբանեզ, «Ջոն Ուորդեն» նավի նավապետ-օդաչու 
* Էմիլի Նևես՝ օդային մարշալ Էմի Սնափ, կառավարում է Դաշնային նավատորմը

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:2017 մուլտֆիլմեր
Կատեգորիա:2017 ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ռազմական ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Ճապոնական մարտաֆիլմեր
Կատեգորիա:Ճապոնական մուլտֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր հրեշների մասին
Վարդատերեփուկ թուրանական

**Վարդատերեփուկ թուրանական** () բարդածաղկավորների ընտանիքին պատկանող ծածկասերմ բույս, որը գրանցված է ՀՀ Կարմիր գրքում։

## Նկարագրություն
Միամյա բույս է, որն ունի 2-15 սմ բարձրություն։ Ցողունները կարճ են՝ ծածկված կարճ-գանգուր մազիկներով։ Արմատամերձ տերևները ամբողջական եզրերից ատամնավոր են, ցողունային տերևները՝ փետրաձև-բլթակավոր կամ փետրաձև բաժանված։ Զամբյուղները գագաթնային են, միայնակ, կարճ ծաղկակոթերի վրա։ Եզրային ծաղիկները սակավաթիվ են, բաց դեղին։ Սերմնիկները պապուսի հետ միասին ունեն 4-5,5 մմ երկարություն։

## Տարածվածություն
Հայաստանում հայտնի է Երևանի (Խոր Վիրապ ամրոցի շրջակայքից) և Մեղրու (Կարչևան, Ագարակ) ֆլորիստիկական շրջաներում։ Հանդիպում է նաև Հարավային և Արևելյան Հարավային Կովկասում, Ռուսաստանում, Իրանում, Կենտրոնական և Միջին Ասիայում, Աֆղանստանում, Պակիստանում, Արևմտյան Սիբիրում։

## Էկոլոգիա
Հայաստանում աճում է ստորին լեռնային գոտում՝ ծովի մակարդակից 700-800 մ բարձրությունների վրա, չոր քարքարոտ լանջերին, կիսաանապատային բուսականության կազմում։ Ծաղկում է ապրիլ-մայիս ամիսներին, պտղաբերում՝ մայիս-հունիսին։

## Պահպանություն
Վտանգված տեսակ է։ Առկա է 2 ֆլորիստիկական շրջաններում։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:ՀՀ Կարմիր գրքում գրանցված բույսեր
Կատեգորիա:Միամյա բույսեր
Ազազու օշինդրանման

**Ազազու օշինդրանման** (), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Հզոր, խիտ, մազոտ արմատով բազմամյա խոտաբույս է։ Ցողունի բարձրությունը հասնում է 50-80 սմ-ի։ Բույսի ճյուղերը երկար են՝ ճիպոտանման, մինչև վեր տերևակալած։ Տերևները երկարավուն են, անհավասար, կարճ սղոցաատամնավոր եզրերով։ Զամբյուղները մանր են, ձվաձև, երկարավուն։ Եզրի ծաղիկները դժգույն դեղին են՝ թելանման պսակով։

## Տարածվածություն
Հայաստանում հայտնի է միայն Երևանի ֆլորիստիկական շրջանում, Լուկաշին գյուղի շրջակայքում։ Հանդիպում է նաև Նախակովկասում, Արևմտյան և Կենտրոնական Անդրկովկասում, Թալիշում, Եվրոպայում, միջերկրածովյան ավազանի երկրներում, Կենտրոնական և Արևելյան Ասիայում։

## Էկոլոգիա
Աճում է ստորին լեռնային գոտում` ծովի մակարդակից 700-800 մ բարձրությունների վրա, առուների ափերին, խոնավ ձորակներում, խոնավ տեղերում։ Ծաղկում է հունիս-հուլիս ամիսներին, պտղաբերում՝ հուլիս-օգոստոս ամիսներին։

## Պահպանություն
Վտանգված տեսակ է։  Տարածման և բնակության շրջանների մակերեսը՝ 10կմ-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի Բեռնի կոնվենցիաների հավելվածներում։

Պահպանության գործողություններ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Բարդածաղկավորներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Ուրախ բանջարանոց (մուլտֆիլմ)

**«Ուրախ Բանջարանոց»** () խորհրդային նկարված մուլտիպլիկացիոն ֆիլմ, ստեղծվել է 1947 թվականին Սոյուզմուլտֆիլմի կողմից, որի ռեժիսորն է Վլադիմիր Սուտեևը։

## Սյուժե
Վանյա և Մաշենկա Կնոպոչկինները որոշեցին հետևել իրենց բանջարանոցին։ Նրանք համերաշխ տնկում էին բանջարեղենները, մրգերը, պատրաստել էին խրտվիլակ, որպեսզի վախեցնեն ագռավներին, բայց, երևում է, որ բանջարանոցին հետևելն այնքան էլ հեշտ չէ։ Մի խրտվիլակը ոչ միշտ էր կարողանում դիմակայել ագռավներին, իսկ բանջարանոցում կային ուրիշ վնասատուներ. մեկ խոզն էր իր խոճկորների հետ այնտեղ վազում, մեկ էլ թրթուրներն էին ներխուժում։  Բացի այդ, եթե երկար ժամանակ անձրև չէր գալիս, բանջարանոցը ջրելու կարիք ուներ։ Բայց համերաշխ եղբայրն ու քույրը հաստատակամորեն ամեն ինչում գլուխ էին հանում։ Հերոսներին օգնում էր սարյակը, որը ֆիլմի վերջում ընտանիքի հետ  թռչում է հարավ։

Այս տաս րոպեանոց երաժշտական ֆիլմը ցույց է տալիս բանջարանոցային աշխատանքների ամբողջական մի շարք, նշելով, բերքի բոլոր բնական թշնամիներին և այլ խնդիրներ, որոնց հետ բախվում է հողագործը, դրանով իսկ ծանոթացնելով քաղաքի երեխաներին գյուղատնտեսական աշխատանքների հետ։

## Ստեղծողներ

## Ստեղծագործություններ
Մուլտֆիլմը DVD տարբերակով բազմիցս հրատարակվել է «Ուրախ ընտանիք» մուլտֆիլմերի ժողովածուում։

## Մուլտֆիլմի մասին
Բանակից վերադառնալուց հետո մուլտֆիլմը դարցավ Սուտեևի առաջին աշխատանքը։ Մուլտֆիլմի հերոսները՝ Վանյա և Մաշա Կնոպոչկիննեը, ավելի վաղ էին հայտնվել 1940 թվականին նրա կողմից նկարված «Եվ մենք օլիմպիադայում» մուլտֆիլմում։ Նկարիչ Եվգենի Միգունովը նշում է, որ Սուտեևը իր այս և այլ սցենարներում խուսափում էր կոնկրետ արդիականությունից, իսկ ֆիլմերն իրենք աչքի էին ընկնում բարությամբ և մանկական հավատով, որը ցուցադրվում էր էկրանիմ։ Ամփոփ ձևով նա զարմանալիորեն հստակ կարողացել է երեխայի համար  բացահայտել կարևոր միտք և այդ միտքը չստիպելով, առանց դիդակտիկայի մատուցել նրան, հիշում է Միգունովը («Ուրախ բանջարանոցը» մեր օրերում ևս օգտագործվում է Ռուսաստանի շատ մանկապարտեզների կրթական ծրագրում, Մոսկվայի պետական հոգեբանամանկավարժական համալսարանին կից խաղերի և խաղալիքների փորձաքննության Մոսկվայի քաղաքային կենտրոնը խորհուրդ է տալիս դիտել այս մուլտֆիլմը 4-5 տարեկան երեխաներին)։ Միգունովը պատմում է նաև ֆիլմի նկարահանման սկզբնական աշխատանքների մասին, երբ Սուտեևը վերցրեց վատմանը, նստեց և սկսեց նկարել կադր առ կադր դասավորելով, գրեթե մի ժամում ավարտելով ամբողջ դասավորությունը, տիպաժը և էսքիզը։

## Ծանոթագրություններ

## Արտաքին հղումներ
* 
* 
* «Весёлый огород» на сайте myltik.ru

Կատեգորիա:1947 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Մուլտֆիլմեր կենդանիների մասին
Մարգացնցնուղ կովկասյան

**Մարգացնցնուղ կովկասյան** () հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բազմամյա խոտաբույս է, որի բարձրությունը հասնում է 40–120 սմ–ի։ Արմատավզիկը փաթաթված է մահացած տերևների մազոտ մնացորդներով։ Հովանոցներն ունեն 6–10 ճառագայթներ։ Ծածկոցը բացակայում է։ Պսակաթերթը կանաչավուն–դեղին են։

## Տարածվածություն
Հայաստանում աճում է Իջևանի (Գանձաքար, Ախթալա, Սևանի լեռնանցք) և Զանգեզուրի (Շուռնուխ գյուղի շրջակայք, լեռնագագաթ Խուստուփ) ֆլորիստակական շրջաններում։ Աճում է նաև Նախակովկասում, Արևմտյան և Հարավային Կովկասում, Թալիշում, Անատոլիայում, Հյուսիսարևմտյան Իրանում։

## Էկոլոգիական
Աճում է միջին լեռնային գոտում՝ ծովի մակարդակից 1000–1800 մ բարձրությունների վրա, անտառի եզրերին, թփուտներում։ Ծաղկում է հուլիս ամսին, պտղաբերում՝ օգոստոս-սեպտեմբերին։

## Պահպանություն
Խոցելի տեսակ է։ Հայաստանի Կարմիր գրքի առաջին հրատարակության մեջ ընդգրկված էր որպես հազվազյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պոպուլյացիայի մի մասը պահպանվում է «Դիլիջանի» ազգային պարկի տարածքում։
## Ծանոթագրություններ

Կատեգորիա:Խոցելի տեսակներ
Կատեգորիա:Ծածկասերմեր
Կատեգորիա:Հովանոցավորներ
Կատեգորիա:ՀՀ Կարմիր գրքում գրանցված բույսեր
Էլլա Մեյ

**Էլլա Մեյը** (բրիտանացի երգչուհի, )  պայմանագիր է կնքել DJ Mustard-ի 10 Summers Records լեյբլի հետ։ Իր "*Boo'd Up*" սինգլը, թողարկվել է 2018 թվականին և ձայնագրվել է իր վերջին մինի ալբոմ՝ *Ready*-ի հետ, որը թողարկվել է 2017 թվականի փետրվարին։ Իր դեբյուտային ալբոմը՝ *Ella Mai* -ը, թողարկվել է 2018 թվականի հոկտեմբերի 12-ին։

## Կենսագրություն
Էլլա Մեյը արմատներով Լոնդոնից է, սակայն 12 տարեկան հասակում տեղափոխվել է Նյու Յորք։ 2014 թվականին, սովորելով Լոնդոնի Բրիտանական և Իռլանդական երաժշտական ինստիտուտում (BIMM London), նա մասնակցել է *The X Factor-ի* 11-րդ եթերաշրջանին, որպես *Arize*  եռյակի անդամ, սակայն չի անցել հաջորդ փուլ։ Շուտով խումբը կազմալուծվել է։ Հաջորդ տարի Մեյը ներբեռնել է SoundCloud իր 4 երգից բաղկացած մինի ալբոմն, որը վերնագրված է *Trouble* անունով, որպես պրոդյուսեր հանդիսացել է իր ավագ դպրոցի ընկեր Dj Kam 1, ով եղել է նույնպես իր dj -ը Քեհլանիի *Sweet, Sexy, Savage* շրջագայությունում 2017 թվականին*։* Ինստագրամ հայտնի դառնալուց հետո, նա ստորագրվել է DJ Mustard-ի *10 Summers Records* լեյբլին։

## Երաժշտական կարիերա
Էլլա Մեյը ստորագրված է Interscope Records լեյբլին։ 2016 թվականի փետրվարին, նա թողարկեց իր առաջին մինի ալբոմը՝ *Time։* Վեց երգանոց մինի ալբոմը պարունակում է "*She Don't*" սինգլը, որը նա երգում է Ty Dolla Sign-ի հետ։ Նա թողարկել է իր երկրորդ մինի ալբոմը՝ *Change*-ը 2016 թվականի նոյեմբերին, երրորդը՝ *Ready՝* 2017 թվականի փետրվարին։ "Boo'd Up" սինգլը, որը ձայնագրվել է իր մինի ալբոմի հետ դարձել է հանրաճանաչ տարբեր սոցիալ համակարգերում և գիշերային ակումբներում հաջորդ մի քանի ամիսների ընթացքում։ Էլլա Մեյը մասնակցել է Քեհլանիի *SweetSexySavage World Tour*-ին։ Քեհլանիի շրջագայությունում բացման արարողությանը մասնակցելուց հետո Էլլա Մեյը ձեռք բերեց մեծ աուդիտորիա և 2018 թվականի գարնանը հայտնի է դառնում ռադիոյում։ 2018 թվականի ապրիլի 26-ին նա թողարկեց իր "*Boo'd Up*" սինգլի տեսահոլովակը, որից հետո նա անսպասելի կերպով սկսում է հանրայնություն ձեռք բերել։ Երգը դարձել է նրա առաջին սինգը, որը մտել է ԱՄՆ-ի թոփ 10-ի մեջ, այն համարելով իր «բեկումնային հարվածը»։ *Rolling Stone* թերթը գրել է, որ սինգլը վերջին 10 տարիների ընթացքում բեկումնային երգչուհիների ամենահաջող R&B սինգլն է։ ԱՄՆ-ի ''Billboard'' Hot 100 հիթ շքերթում սինգլն ամենաբարձր դիրքը զբաղեցրել է հինգերորդ հորիզոնականում։

Օգոստոսի 14-ին նա միացել է Բրունո Մարսի 24K Magic World Tour-ին, երբ Քարդի Բին դուրս եկավ։ Օգոստոսի 3-ին նա թողարկել է "*Trip*" սինգլը, իսկ սեպտեմբերի 18-ին թողարկվել է այդ սինգլի տեսահոլովակը։ Երգը զբաղեցրել է 11-րդ հորիզոնականը *Billboard* Hot 100 հիթ շքերթում։

Բազմաթիվ հարցազրույցների ժամանակ, Էլլա Մեյը նշել է մարդկանց և երաժշտական խմբեր, ովքեր վերջինիս ոգեշնչում էին, որոնցից են Լորեն Հիլլը, Քրիս Բրաունը, Բրենդի Նորվուդը, Destiny's Child-ը, Ալիշա Քիզը և Մարիա Քարեյը։

## Սկավառակագրություն
### Սդուդիո ալբոմներ

### [[Մինի ալբոմ]]ներ

### Սինգլներ

### Գովազդային սինգլեր

### Մյուս երգեր, որոնք եղել են հիթ-շքերթներում

### Հյուրերի հետ

## Մրցանակներ և նոմինացիաներ

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի երգիչներ
Կատեգորիա:Interscope Records-ի արտիստներ
Կատեգորիա:«Գրեմմի» մրցանակի դափնեկիրներ
Կատեգորիա:Բրիտանացի երգիչներ
Ստենոտենիա Դարալագյազի

**Ստենոտենիա Դարալագյազի** (), հովանոցավորների ընտանիքին պատկանող բույս։ Գրանցված է Հայաստանի Կարմիր գրքում։

## Նկարագրություն
Բազմամյա, գեղազարդային բույս է, ունի մինչև 1 մ բարձրություն։ Տերևները թավոտ, փետրաձև են՝ կազմված 2-4 զույգ համարյա կլորավուն, բլթակաձև կտրատված սեգմենտներից։ Հովանոցի ճառագայթները խիստ անհավասար են։ Պսակաթերթերը ծիրանագույն են։ Պտուղն ունի տանձաձև ուրվագիծ և  կազմված է 2 մերիկարպներից, որոնք ունեն զգալի դեպի եզրը շարժված եզրային կողեր և բազմաթիվ անցքեր։

## Տարածվածություն
Հայաստանում աճում է Դարեղեգիսի ֆլորիստիկական շրջանում (Կարմրաշեն, Ջերմուկ, Սելիմի լեռնանցք)։ Աճում է նաև Նախիջևանում։

## էկոլոգիա
Աճում է միջին և վերին լեռնային գոտիներում՝ ծովի մակարդակից 1600-2000 մ բարձրությունների վրա, թփերի մացառուտներում, կավային լանջերին, ենթալպյան բարձրախոտում։ Ծաղկում է հուլիս ամսին, պտղաբերում՝ օգոստոսին։

## Պահպանություն
Վտանգված տեսակ է։ Հարավային Կովկասի էնդեմիկ բույս է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանություն չի իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմ
Կատեգորիա:Հովանոցավորներ
Կատեգորիա:ՀՀ Կարմիր գրքում գրանցված բույսեր